open-index/open-wikipedia-markdown huggingface dataset:
Calso

Lo **calso** (d'o latín *calx*) u **[[oxido]] de [[calcio]]** (**CaO**) ye un compuesto quimico que se saca de la piedra calsinera sozmesa a cocción.

La piedra calsinera gosan cocer-la en fornos (calsinars) a una temperatura de 1.000&nbsp;°C - 1.200&nbsp;°C, que trasforma lo carbonato calcico (CaCO3) en oxido calcico (**CaO**) (**calso vivo**). En combinar-lo con augua, s'hidrata (u siga, se trasforma en hidroxido calcico (Ca(OH)2) y desprene calor. Lo calso hidratato (**calso muerto** u **calso aerio**) expuesto a l'aire se carbonata, u siga, se combina con lo dioxido de carbonio (CO2) de l'aire pa tornar a formar **carbonato calcico**.

Ye de color blanca, de poca dureza, lichera y si toca la pelleta la malmete. Ye un aglomerant que se fa servir muito como base de mezclas, pa fer blancas las cosas y como aglutinant de pigmentos y pinturas.

Lo calso, seguntes lo tractamiento a lo que se sozmete puet estar:
* **Vivo**: calso no hidratato.
* **Muerto**: calso hidratato con augua dica perder la causticidat.
* **Bulliu**: s'obtién de lo calso muerto, en forma de pasta, obtenida mezclando calso vivo y augua y fendo-bullir la mezcla.

Lo material obteniu cocendo piedra calsinera con una porción d'archila u dreitament salagón se diz calso hidraulico y tien la propiedat de fer-se mes duro dentro de l'augua, porque bi ha una reacción quimica entre lo **hidroxido calcico**, los silicatos (procedents de l'archila) y l'augua, y por tanto no cal que i haiga exposición a lo dioxido de carbonio de l'aire.

## Denominacions tradicionals
**Calso** ye lo termin cheneral en luenga aragonesa y por la *s* pareix influiu por l'occitán *caus* u catalán *calç*, que vienen de lo latín *CALCE(M)* acusativo de *CALX*, *CALCIS*. En aragonés bi ha atra palabra relacionada: **calcina**, documentada ya en 1287 en Zaragoza y que provién d'una variant ultracorrecta d'ixa palabra latina, *CALIX, CALICIS*, con sufixo *-ina*, y que en aragonés centro-oriental se pronuncia con *s*, *calsina*, por probable influencia de *calso*. A forma *calz* se conoix por a traducción herediana de "*[[Historia Romana]]*" de Pavlo Diacono:

En a Carta de población de Lucena trobamos *cals*:

En bella zona de Sobrarbe como a Buerda, Puyarruego, Reviella, Val de Bielsa, y Val de Vio, *calsina* ye lo calso muerto mezclau con arena (encara que Rudolf Wilmes en 1937 lo replegó como *calcina* por lo que fa a esta zaguera val).

Manimenos lo significau de *calsina* que s'ha trobau estudiando l'aragonés de Penya Montanyesa y Viello Sobrarbe ye lo calso que se queda dentro de lo forno de calso u calsinar.

En belsetán, chistabín y atras variants güegals menos conoixidas la tierra que tien muito carbonato calcico se diz *tierra de calso*.

En aragonés d'o Viello Sobrarbe y Penya Montanyesa s'emplega l'adchectivo *calsinoso* pa dicir que una cosa tien muito calso.

## Referencias
Ecser

**Ecser** (pronunciato [ˈɛʧɛr] (AFI), en eslovaco *Ečer*) ye un municipio de lo condau de Pest, en Hongría. La suya población ye de 3.251 habitants en una superficie de 13,1&nbsp;km².

Se troba a man de Budapest, en dirección sud-este, a par de l'Aeropuerto Internacional Feirhegy d'a capital ongara. Lo municipio tien una minoría etnica eslovaca y per ixo s'ha puesto conservar lo nombre tradicional en a luenga d'estes: ***Ečer***.

## Historia
Lo documento mes antigo on amaneixe lo lugar d'Ecser ye d'el 13 d'aviento de l'anyo 1315. La tradición, manimenos, en sitúa es oríchens en o sieglo IX: Lo nombre d'a población, s'esplica en una falordia, el quitó lo Gran Prencipe Árpád (s.IX) cuan paró en l'asentamiento ta escansar-se. Alavez, lo Prencipe preguntó cómo le deciban y como es pobladors no le sabioren dar garra respuesta, decidió que le posasen lo nombre per un caixico que i heba (*cser* en hongaro).

Lo lugar quedó de tot despoblato mientres a epoca d'a dominación otomana (1526-1686), prencipalment per lo seche d'a ciudat de Buda, que tot el destruyió. Dimpués, dica l'anyo 1699 no el tornoren a repoblar.

## Monimentos y patrimonio

*La ilesia catolica de l'anyo 1740.
*Un dance que en dicen *Ecseri lakodalmas* (vodas en Ecser) que ye patrimonio nacional d'Hongría.

## Poblacions chirmanatas

* Zlaté Klasy (Eslovaquia)
* Kumbağ (Turquía)
Calsina

A **calsina** u **calcina** ye una mezcla de calso, augua y arena que s'emplega como mortero en construcción. Lo calso fa de conglomerant; cuan se seca la mezcla prene una constitución muito dura, pero menos que lo formigón.

Antigament s'emplegaba muito pa fer murallas, casas u como mortero que uniba los tochos u piedras.

## Denominacions medievals
La palabra **calcina** ya ye documentata en 1287 en Zaragoza y provién de lo latín *CALIX, CALICIS* (forma ultracorrecta de *CALX, CALCIS*), con sufixo -ina. En aragonés centro-oriental se pronuncia con *s*, *calsina*, por probable influencia de *calso*. En tantos sieglos d'uso en diferents textos lo significato que trobamos ye tanto de "calso vivo" como l'actual resultant d'haber-lo mezclato con augua.

Nombran la *calcina* como material de construcción en lo "*[[Libro d'el Trasoro]]*":
 

En textos aragoneses relativos a la construcción de la Puent de Piedra de Zaragoza parlan de *calcina*:

Un significato desconoixito ye en un texto que trobó Jean-Joseph Saroïhandy en 1905, unas *Ordinacions de lo Rechimen de la villa d'[[Alquezra]]* de  1648. Chesús de Mostolay crei que ye posible que siga un tipo de hierba que creix en terrens calsinosos, pero puet tamién indicar una versión de los actuals "residuos solidos urbans" entre los que se troban los residuos de la construcción:

En bel texto pareix tener lo significato de calso vivo salito de lo forno, como por eixemplo en lo sieglo XV en Mirambel:

Que ye con lo sentito que se manteneba en lo sieglo XVII en Zaragoza teneba tamién significato de 

## Denominacions tradicionals actuals
Ángel Ballarín Cornel documenta *calsina* como resultau de la deshidratación de la roca calsinera y da una indicación precisa sobre como se comporta cuan se rehidrata de nuevo:

En bellas zonas de lo Sobrarbe como a Buerda, Puyarruego, Reviella, Val de Bielsa, y Val de Vio, *calsina* ye lo calso muerto mezclato con arena (encara que Rudolf Wilmes en 1937 lo replegó como *calcina* por lo que fa a esta zaguera val, on tamién sintió *calzo*).

Manimenos lo significato de *calsina* que s'ha trobato estudiando l'aragónes de Penya Montanyesa y Viello Sobrarbe ye lo calso que se queda dentro de lo forno de calso u calsinar.

En arias aragonesoparlants actuals u antigas bi ha microtoponimos con la parola "calcinera" tan a lo sud como Abechuela, que pueden indicar antigas extraccions de roca pa fer calsina, ye dicir a on bi heba "roca calcinera".

En catalán de La Codonyera, *calcina* puet significar *piedra calcinera* (Artur Quintana lo da en lo campo conceptual de los minerals), y *aigua calcinera* l'augua que tien calso. Bi ha una plana en La Codonyera que se diz *Plana de la Calcinera* on bi ha dos fornos de calso.

En catalán alguerés, un calsinar u forno de calso se diz *forn de calcina*, pareixito a como se diz en benasqués (*fort de calsina*).

La Enciclopedia Espasa da como segundo significato pa *calcina* lo de *roca caliza* en luenga antiga, pero no indica en que zona d'Espanya se deciba.

## Referencias

## Vinclos externos
*https://web.archive.org/web/20071006070828/http://www.dpz.es/ifc2/libros/ebook2554.pdf
Ausa

**Ausa** (en francés y oficialment *Aux-Aussat*, en occitán *Aus e Aussat*) ye una comuna francesa situata en o departamento de Gers, en a rechión d'Occitania. Fa parte d'o districto de Miranda y d'o cantón de Miranda-Astarac.

A suya población ye de 201 habitants (1999) en una superficie de 12,61 km², con una densidat de población de 15 hab/km².
Palanga d'o Voluntariau

A **palanga d'o Voluntariau** tamién dita **palanga de Manterola**, **palanga de l'Almozara** u mas popularment ***"El Pincho"*** ye una palanga piatonal que achunta os vicos zaragozanos de L'Almozara y l'Actur sin emparar-se mica sobre o río, inagurada o 24 d'abril de 2008. Tien una longaria de 277 metros, d'os que 230 metros son en trampo curvo e 47 en trampo recto. A palanga ye penchada por 46 tirants d'un mástel de 75 metros d'altaria, 4 d'amplo y 30º d'enclinación.

A estructura ranca d'a marguin dreita d'o río, chunto a la carrera *[[Sierra Vícor]]* (amán d'o IES "Luis Buñuel"), y remata en un extremo d'o meandre de Raniellas, chunto a la carrera *[[Clara Campoamor]]*.

Feita ta la Expo 2008, en tenió un presupuesto de 7'6 millons d'euros y fue disenyada por o incheniero Javier Manterola Armisén.

## Referencias

## Vinclos externos
*Expo 2008
Calandras

:*Este articlo tracta sobre las calandras como metodo pa predecir l'orache en la cultura popular. Pa atros usos de *'calandra** se veiga [[Calandra (desambigación)]].''
Las **calandras** u **caliendas*' son una forma popular de predicir l'[[orache]] que s'emplegaba antes mas. Se para cuenta de l'[[orache]] que fa empecipiando lo 13 d'aviento, [[Santa Lucia]] y rematando lo [[5 de chinero]], viespra de reis.

Cada día, fueras de lo de [[Nadal]], corresponde con un mes de l'anyo vinient. D'esta traza, lo día 13 d'aviento ([[Santa Lucia]]) equivaldrá a chinero, lo día 14 a febrero, y asinas d'esta traza. Deciba que puyaban las calandras. Lo día de Nadal no tien equivalencias y ye un punto d'inflexión. Dimpués se para cuenta de l'orache que fa los 12 días dimpués, pero de retaculas, lo día 26 correspondeba a aviento, lo día 27 correspondeba con noviembre, y asinas d'esta traza. Se deciba que baixaban las calandras.

Si coincidiba l'[[orache]] de los dos días que correspondeban a lo mesmo mes, se podeba predicir que ixe mes de l'anyo vinient faría ixe orache.

En [[Castelserás]] y [[Torrociella d'Alcanyiz]] s'ha conservau lo nombre orichinal de *Caliendas*, evolución regular en aragonés de lo latín *CALENDAS*, (primer día de cada mes).

Las Calandras u Caliendas aragonesas equivalen a *les tretzenades* de zonas catalanoparlants y a las *Cabañuelas* castellanas, son en atras calendatas y que temporalment coinciden con las *Tenporak* bascas.

== Referencias ==


== Bibliografía ==
* [[Artur Quintana i Font|QUINTANA i FONT, Artur]] et al.: *El Aragonés residual del bajo valle del Mezquín'' (2ª Ed.); Concello de Torrecilla de Alcañiz. Torrociella d'Alcanyiz, 2004. ISBN 84-606-3647-X
Metatesi

Se diz **metatesi** (de lo griego *μετάθεσις*, "transposición") a lo cambio de puesto de los fonemas adintro d'una palabra.

Puet estar que dos fonemas cambien entre ellos lo suyo puesto y ye una "metatesi reciproca":

**Ayuda* > *Aduya*

Puet estar que només que uno cambie de puesto y se'n diz "metatesi simpla", como ye en castellano:

**CREPARE* > *quebrar* ("crebar" en aragonés).

Si en las metatesi simplas los fonemas son seguius, la metatesi se diz "metatesi en contacto", como en castellano:

**Vidua* > *viuda*.

Las atras metatesis que no son de contacto son "a distancia" y pueden estar reciprocas u simplas.

Las metatesis son comuns en las variants rusticas y/u vulgars de muitos idiomas. S'han dau en la evolución dende lo latín ta los idiomas neolatinos, y bi n'ha en las variants vulgars de los idiomas neolatinos (por eixemplo *fragoneta* a partir de *furgoneta* en castellano).

## Metatesi en aragonés

L'aragonés tien metatesis como todas las luengas, y s'ha de destacar que no en tien en casos a on mantiene l'orden heredau de la radiz latina y atras luengas no:

* *Miracŭlu(m)* > *miracolo* > *[[miraglo]]*.
* *Pericŭlum(m)* > *pericolo* > *[[periglo]]*.
* *Parabŏla(m)* > *parabula* > *parabla* > *[[palabra]]*.

En aragonés común s'han preso muitas palabras con metatesi respecto a la forma latina como *luenga*. En bel caso como *aduya* ye chustificable porque la forma *ayuta* ye muito restrinchida en zonas de l'aragonés central y la forma *aduya* ye prou cheneral, dica en zonas on huei se charra lo castellano d'Aragón.
Prepireneu

Lo **Prepireneu** ye una part de l'orocheno pirenenco que ye arredol de tot lo Pireneu axial, tenendo menor altaria y uns materials mes recients d'edat mesozoica u cenozoica, deformatos en la orochenia alpina.

Lo prepireneu meridional consiste en encabalgamientos y napas tectonicas con verchencia enta lo sud y que la placa euroasiatica empentó y puyó dencima de la placa iberica.
 
Muitas de las sierras prepirenencas son calsinosas porque representan materials que sedimentoron en plataformas continentals (como las calsineras de Guara).

En cualques puestos bi ha sierras prepirenencas exteriors en contacto con lo semontano pirenenco y sierras prepirenencas interiors, en contacto con lo Pireneu axial. En bel libro de cheografía dicen Prepireneu només que a las sierras exteriors, en oposición a los Pireneus que los constituirían las sierras interiors y lo Pireneu axial.

## Sierras prepirenencas interiors

En l'Alto Aragón son sobre tot rocas calsinosas (calsineras, dolomías y arenitas con components calsinosos no siempre clasificables como "piedra panal"), d'edaz entre lo Cretacio superior y lo Eoceno. Las sierras prepirenencas interiors tienen las altarias mayors en las napas de Cotiella (2.912 m) y las Tres Serols (3.355 m), competindo en altaria con lo Pireneu Axial.

## Depresión meya intrapirenenca

Entre las sierras interiors y exteriors bi ha a vegatas individualizata una depresión (depresión meya intrapirenenca), representata en la Chacetania por la Canal de Berdún, en Sobrarbe por la Ribera de Fiscal y la suya prolongación por l'Ara ta Boltanya y L'Ainsa, y en Ribagorza por la fondata u depresión de Campo.
La edat de los materials ye entre lo Eoceno y l'Oligoceno.

Las altarias mes grans d'esta depresión se troban en lo flysch representato en la marguin septentrional plegando dica poco mes de 2000 m, en contacto con sierras de calsinera.

## Sierras prepirenencas exteriors

Tienen altarias menors. Son sierras con materials cenozoicos molasicos. Ixos materials molasicos pueden tener un modelato en forma de mallo. La Sierra de Guara ye un eixemplo de sierra prepirenenca.
Bi ha rocas de diferents edaz: chesos de facies Keuper de lo Triasico, calsineras de lo Cretacio, calsineras y sallagons de lo Eoceno, piedras panals y archilas de lo Eoceno superior y l'Oligoceno inferior, y conglomeratos de l'Oligoceno superior y lo Mioceno inferior.

## Referencias

## Bibliografía
* Ánchel Belmonte Ribas: *Guía geológica del Pirineo*, Editorial Pirineo, 2003.
* Julio Muñoz Jiménez,  Concepción Sanz Herráiz: *Guía Física de España. 5 Las Montañas*. Alianza Editorial, 1995.
Wikisource

**Wikisource** ye un prochecto chirmano de Wikipedia que tien l'obchectivo de creyar una biblioteca de textos orichinals libres, que haigan estau publicaus con una licencia GFDL u que sían de Dominio Publico; chunto con a suya traducción en distintas luengas. Iste prochecto ye parti d'a Fundación Wikimedia.

## Vinclos externos
* Versión aragonesa de Wikisource.
Pegunta

La **pegunta** u **pez** ye un repui de la pirolisi d'un material organico u destilación d'alquitrans. Ye solida a temperatura ambient, y una mezcla complexa de muitos hidrocarburos la composa:

*hidrocarburos aromaticos policiclicos.
*oligoarilos y oligoarilmetanos
*compuestos policiclicos y heteroaromaticos

Las peguntas presentan un amplo ventallo de tovura en cuenta d'una temperatura definita de fusión. Cuan se deixa que siga frida de nuevo la pegunta solidifica sin cristalización.
 
Los hidrocarburos aromaticospoliciclicos son lo grupo de compuestos mes abundants en las peguntas. Seguntes a suya estructura, se pueden clasificar en cata-condensatos y peri-condensatos. Los cata-condensatos presentan atomos de carbonio terciario comuns, como maximo, a dos aniellos aromaticos, mientres que en los peri-condensatos, bel atomo de carbonio terciario perteneix a tres unidaz aromaticas. La diferent tipolochía d'ixas dos clases de compuestos poliaromaticos toca a lo suyo comportamiento, por eixemplo a la reactividat termica suya.

## Introducción historica
La **pegunta** estió lo producto mes exportato por Finlandia mientres los sieglos XVII y XVIII. Las naus y buques mercaders europeus precisaban pegunta a manta, y lo principal suministro proveniba de las selvas de coniferas de lo reino de Suecia, que alavez ocupaba Finlandia. En atros países la pegunta se sacaba de pins viellos, u lo que quedaba dimpués de tallar l'árbol, como materia prima pa sacar pegunta. Los suecos, finlandeses y carelians la sacaban de pins chóvens.
 
La crosta de arbols y matullos se tallaba pa producir incisions por las que dimpués iba a fluir la resina. Dimpués d'unas anyatas estos árbols los tallaban, los partiban en trozos chicoz y los almacenaban pa producir pegunta. La pegunta la trasportaban ta los puertos en tonels y la embarcaban pa que plegase ta los mercatos internacionals. Lo negocio de la pegunta estió un modo principal de vida pa los habitadors de lo sud-ueste de Finlandia, en l'interior, sobretot Carelians. Mes tarde a fins de lo millor tiempo d'esta industria, tamién se procesaba en las rechions d'Ostrobotnia y Kainuu.

Bi heba una creyencia que deciba que fer servir pins de 30 a 40 anyos yera una gran perdua, en especial porque las selvas on s'espleitaba la pegunta nunca no plegaban a producir troncos grans buenos pa las serrerías, y s'heban de substituyir por las piceyas, no tan buenas creixedoras. Manimenos las rendas procedents de la venda de brea lis feban honra a los habitadors d'ixas rechions. Heban d'espleitar un recurso natural en una zona de suelo pobre en nutrients, fuese lo recurso que fuese.

En Finlandia fabricoron pegunta mientres 300 anyos, rematando a principios de lo sieglo XX, cuan deixoron de construir embarcacions con fusta, y se redució a requesta d'este material.

En l'Alto Aragón occidental se diz *pez* y l'Alto Aragón oriental se diz *pegunta*, común con o catalán, como en textos en castellano d'Aragón de lo sieglo XVI encara existiba la palabra *peguntar* como relativa a la construción y ye un compuesto de *PICARE* + *UNCTARE*, la forma oriental pareix derivar de lo verbo.

## Referencias
Piedra de rayo

Las **piedras de rayos** son piedras de mida zaborro que seguntes la creyencia popular en l'Alto Aragón son puntas petrificadas de los rayos y representan talismans contra la suya caita. En chistabín lis dicen *rellas*.

La chent creyeba d'antes que los rayos levaban unas piedras en la punta, y que cuan caye un rayo las piedras tornan a salir ta la superficie a lo cabo d'un tiempo.
  
Las piedras consideradas piedras de rayo gosan estar fósils de gasteropodos con formas subconicas u antigas piezas de pedrenya entalladas como un trianglo u con una punta aguta. Las piezas de pedrenya pueden estar estrals u puntas de lanza d'edat paleolitica, neolitica, u también haber feito part d'un trillo.

Esta creyencia puet tener radices romanas, porque pa los romanos un puesto a on cayeba un rayo se consideraba seguro porque se consideraba no n'i cayería d'atro, convertindo-se en un puesto sagrau. En muitas cabanas de pastor bi ha una piedra de rayo soterrada a la puerta, pa protecher-se contra os rayos.

Un eixemplo de "piedra de rayo" s'ha conservau en Casa Turmo de Merlli (Ribagorza), correspondient a un gasteropodo de la especie *[[Clavilithes parisiensis]]* de lo Eoceno meyo y que se puet veyer en lo libro *Libranos del mal. Creencias, Signos y Ritos Protectores en la zona pirenaica aragonesa*.

## Referencias

## Bibliografía
* Fernando Biarge López, Ana Biarge Fernández: *Líbranos del mal. Creencias, Signos y Ritos Protectores en la zona pirenaica aragonesa*. Editors Fernando Biarge López u Ana Biarge Fernández, 2000. p 162.

## Vinclos externos
*Lo folklore de los fósils.
Tartera

Una **tartera** ye una acumulación de fragmentos de roca crebada en la base de las laderas y formacions montanyosas. S'orichinan en los procesos de meteorización fisica y procesos erosivos que bi ha en los cinglos, estando tipicas de los paisaches de montanya y de lo sistema morfoclimatico periglacial, encara que no exclusivas.

Por un regular lo que fa que i haiga tarteras ye la chelifracción u conchelación de l'augua en las crepas de la roca. L'augmento de volumen creya una de presión que ixampla la crepa y a la fin creba la roca. Los ciclos de chelada-deschelada fan que la roca se crebe en trozos.

En 1954 se produció una esbalzada en las cadreitas d'o Niagara formando-ie una tartera de gran mida en la base.

## Referencias
Simient

La **simient** (d'o latín *< SEMENTE*) ye la estructura con la que se consigue la reproducción y propagación de las plantas espermatofitas. La simient ye lo resultato de la fecundación y maturación de l'ovulo d'una chimnosperma u d'una anchiosperma. Una simient contién un embrión que se desarrollará convertindo-se en una nueva planta si se dan unas condicions adecuatas. Pero tamién contién una fuent de nutrients almacenatos y ye embolicatos con una cubiertas protectora.

## Estructura

L'alimento almacenato encomienza como un teixito fino y delgato dito *endospermo* que ye provisto por la planta prochenitora y puet estar rico en aceite u amidón y en proteínas. En bellas especies, o embrión se alocha en l'endospermo, que la simient emplegará pa la cherminación. En atros, l'endospermo ye absorbito por l'embrión mientres que lo zaguer creixe dentro de la simient que se desembolica, y los cotiledons de l'embrión se plenan de l'alimento almacenato. En l'envero, las simients d'estas especies no tienen ya endospermo. Bellas simients de plantas comuns que no tienen endospermo son las fabas, bisaltos, carbazas, chirasols, y rabanetas. Las simients de plantas con endospermo incluyen totas las coniferas, la mayor part de los monocotiledonias, las hierbas, tals como la panicera y lo coco.

La envoltura de la simient se desembolica a partir de cubiertas ditas *tegumentos*, que orichinalment embolican l'ovulo. En la simient esta envoltura matura puet convertir-se en una fina cubierta como en lo cacagüet u bella cosa mes sustancial.

Las simients de las anchiospermas quedan contenitas en estructuras secas y carnosas (u en capas de las dos), ditas fruitos. Se diz fruita a l'alimento que representan los fruitos carnosos y dulces. Las simients comestibles que bi ha dentro d'os ruellos u d'as tabiellas d'as legumbres se dicen lulos.

Manimenos la simient de las chimnospermas empecipian o suyo desarrollo despullatas dencima de las bractias de los conos, encara que en o suyo desarrollo las acomapanyan unas escatas que aduyan a la protección y dispersión.

## Cherminación
Seguntes o tipo de cherminación as simient serán "hipocheas" u "epicheas". En as simients hipocheas os cotiledons no salen a l'exterior y quedan sozterraus, permitindo con as suyas abundants sustancias de reserva que a planta se desarrollo dica que apareixen as fuellas y ya se puede fer a fotosintesi. O bisalto ye un eixemplo de simient hipochea. En as simients epicheas os cotiledons salen a l'exterior y fan a fotosintesi tornando-sen verdes, esto facilita o desarrollo d'a planta dica que salen as fuellas. A chudieva ye un eixemplo de simient epichea.

## Referencias
Val d'Espelunciecha

A **val d'Espelunciecha** ye una chicota val pirenenca que se troba en l'Alto Galligo. Ye situata en a cabecera d'a val de Tena, en a marguin dreita d'o río Galligo en o puesto d'o suyo naiximiento chunto a la muga con Francia.

Entre os espacios naturals d'o Parque Nacional d'os Pireneus y a Reserva d'a Biosfera d'a Comachibosa, y a los piez d'o pico Anayet y os suyos ibons, yera dica l'anyo 2004 una val virchen. Dende iste anyo a estación d'esquí de Formigal s'estendilló por o fondón d'a val, amán d'o Portalet. A importancia d'a val ta as estacions d'esquí viene d'o feito de que ye a vía natural de comunicación d'as vals de Tena y de l'Aragón a traviés d'a Canal Roya y a Canal d'Izas.

Diferents collas ecolochistas han feito manifestacions en Zaragoza y en o Portalet ta mirar d'aturar as obras en a val y protecher o ecosistema d'os ibons d'Anayet, demandando a declaración d'a zona como *Parque Natural de l'Anayet* seguntes o *Manifiesto de l'Anayet* sinyato en 1999.

## Toponimia
Tien o suyo orichen en o latín *speluncĕlla* con o significau d'espelunga' y o diminutivo propio de l'aragonés tensino -iecha.

## Referencias

## Vinclos externos
* Ecolochistas en acción
Julio Llamazares

**Julio Llamazares** ye un periodista y escritor leyonés, naixito de l'albandonato lugar de Vegamián (Leyón) o 28 de marzo de 1955. S'inició muit choven en a poesía y estió finalista d'o *Premio Nacional de Literatura* en 1986. Licenciato en Dreito, albandonó l'eixercicio d'a profesión ta adedicar-se a lo periodismo escrito radiofonico y televisivo en Madrit, en do habita en istos momentos.

## Obras
**Narrativa**
**Luna de lobos* (1985).
**[[A plebia amariella]]* (1988).
**Escenas del cine mudo* (1994).
**En mitad de ninguna parte* (1995). Libro de cuentos.
**Tres historias verdaderas* (1998). Libro de cuentos.
**El cielo de Madrid* (2005).
**Las rosas de piedra* (2008).
**Tanta pasión para nada* (2011)
**Las lágrimas de San Lorenzo* (2013)
**[[Distintas formas de mirar el agua]]* (2015)

**Poesía**
**La lentitud de los bueyes* (1979).
**Memoria de la nieve* (1982).

**Coronicas**
**El entierro de Genarín* (1981) (coronica).

**Literatura de viaches**
**El río del olvido* (1990).
**Trás-os-Montes* (1998).
**Cuaderno del Duero* (1999).

## Premios
*1978: Premio Antonio González de Lama.
*1982: Premio Jorge Guillén.
*1983: Premio Ícaro.
*1986: Finalista d'o Premio Nacional de Literatura.
*1988: Libro d'Oro d'a CEGAL.
*1989: Finalista d'o Premio Nacional de Literatura.
*1992: Premio de Periodismo *El Correo Español-El pueblo vasco*.
*1993: Premio Nonino.
*1994: Premio Cardo d'Oro.
*1999: Premio d'a Semana Internacional d'a Critica en o Festival Internacional de Canas.
L'Estela e Bètharram

**L'Estela e Bètharram** (en occitán *L'Estela e Bètharram*; en francés y oficialment *Lestelle-Bétharram*) ye una comuna de Biarn administrata por o departamento d'os Pireneus Atlanticos, d'a rechión francesa de Nueva Aquitania. Fa parte d'o districto de Pau y cantón d'as Vals de l'Ossa y o Lagoin. A villa fue fundata como una fortaleza en 1335.

A suya población ye de 786 habitants (1999) en una superficie de 8,63 km², con una densidat de población de 91,08 hab/km².
Lobièr de Haut

**Lobièr de Haut** (en occitán *Lobièr de Haut*; en francés y oficialment *Louvie-Soubiron*) ye una comuna biarnesa d'a val d'Osal, situata en o departamento francés d'os Pireneus Atlanticos y rechión de Nueva Aquitania. Fa parte d'o districto d'Aulorón y cantón d'Aulorón-2.

A suya población ye de 121 habitants (1999) en una superficie de 26,66 km², con una densidat de población de 4,54 hab/km².

## Demografia

2007: Población provisional seguntes l'INSEE.
Vilhèras d'Aussau

**Vilhèras d'Aussau** (en occitán *Vilhèras d'Assau*; en francés y oficialment *Bilhères*) ye una comuna biarnesa d'a val d'Osal, situata en o departamento francés d'os Pireneus Atlanticos y rechión de Nueva Aquitania. Fa parte d'o cantón d'Aulorón-2 y d'o districto d'Aulorón.

A suya población ye de 158 habitants (1999) en una superficie de 17,19 hab/km², con una densidat de población de 9,19 hab/km².

## Demografia

2005: Población provisional seguntes l'INSEE.
Alcalde

Un **alcalde** (u **alcaldesa** si ye muller, de l'arabe *alqadi*, *o chuez*) ye un politico que tien un cargo municipal que, seguntes a lechislación espanyola, preside a corporación, diriche l'administración municipal y representa a o concello municipal. As funcions d'ista fegura cambian seguntes os países y por un regular ye esleito democraticament.

## Referencias
Asta e Bion

**Asta e Bion** (en occitán *Asta e Bion*en francés y oficialment *Aste-Béon*) ye una comuna biarnesa d'a val d'Osal, situata en o departamento francés d'os Pireneus Atlanticos, districto d'Aulorón y cantón d'Aulorón-2. Ye formata por os lugars d*'Asta* y *Bion*, y trescruzata por a gave d'Osal.

A suya población ye de 231 habitants (1999) en una superficie de 19,05 km², con una densidat de población de 12,13 hab/km².

## Demografia

2004: Población provisional seguntes l'INSEE.
Saliellas (desambigación)

**Saliellas** puet estar:

***[[Saliellas]]**, municipio d'a Plana de Uesca (Uesca).
***[[Saliellas de Xalón]]**, municipio de Val de Xalón (Zaragoza).
Pallaruelo de Monegros

:*Iste articlo tracta sobre *'Pallaruelo de Monegros**. Ta altros emplegos d'o [[toponimia|toponimo]] «**Pallaruelo**» se veiga **Pallaruelo (desambigación)**.''

  
**Pallaruelo de Monegros*' ye un [[lugar]] [[Aragón|aragonés]] d'a [[Comarcas d'Aragón|comarca]] d'os [[Monegros]] que perteneix a lo [[municipio]] de [[Sarinyena]], en a [[Provincias d'Espanya|provincia]] de [[Provincia de Uesca|Uesca]]. A suya [[Población humana|población]] ye de 99 habitants ([[2018]]).

== Cheografía ==
Pallaruelo de Monegros ye situato a 334 [[metro]]s d'[[altaria]] sobre o livel d'a mar, a una [[distancia]] de 59 [[km]] d'a ciudat de [[Uesca]], a [[Capital (politica)|capital]] d'a suya provincia.

===Cheodesia===
Bi ha un [[vértiz cheodesico]] dito "El Torreón" a una altaria de 359 metros dende o [[livel d'a mar]] situau en l'anglo nord-ueste d'o deposito d'augua, que se troba en l'extremo ueste d'o lugar, a bels 100 m d'o cabo d'a carrera Mayor.

== Clima ==   
A suya temperatura anyal ye 14.6&nbsp;°C, con una temperatura meya en [[chinero]] de 5.53&nbsp;°C y en [[chulio]] de 24.83&nbsp;°C.

== Toponimia ==
Ye un toponimo en [[luenga aragonesa]] (en [[idioma castellano|castellano]] hese estato *Pajaruelo*) y se deriva de *Pallar* con o sufixo *-uelo* que rematan tenendo muitos lugars chicoz, en especial *-uela* en [[Provincia de Teruel|Teruel]] si son femenins.

Manimenos, [[Manuel Benito Moliner]] creye que deriva d'o [[latín]] *palatium*, en o sentido de *propiedat agricola* u *grancha*.

== Luengas y parlas ==
A luenga tradicional de Pallaruelo de Monegros ye o [[castellano d'Aragón]], con [[substrato lingüistico|substrato]] aragonés. O lexico d'intrés etnografico de Pallaruelo de Monegros se conoix prou bien por figurar esta localidat en l'[[ALEANR]], con a sigla *Hu 500''.

## Referencias
Pallaruelo (desambigación)

**Pallaruelo** (que gosa pronunciar-se /paʎa'ɾwelo/~/paʎa'ɾwælo/~/paʎa'ɾɣwelo/) puede estar:
*Un municipio auxidito en A Fueva, en a comarca de Sobrarbe. Se veiga **[[Pallaruelo de Monclús]]**.
*Un lugar d'o municipio de Sarinyena, en a comarca d'os Monegros. Se veiga **[[Pallaruelo de Monegros]]**.
Perdiguera (desambigación)

**Perdiguera** puet estar:

***[[Perdiguera]]**, municipio d'os Monegros.
***[[A Perdiguera]]**, municipio d'o Semontano de Balbastro.
Monesterio d'Irach

Lo **Monesterio d'Irach** (*Iratxe* en basco y *Irache* en castellano) ye un conchunto monesterial situato en Aiegi (Navarra) que establiu en lo sieglo VIII y lo rechentoron los monches benedictinos.

Ye a lo piet de Montejurra, a o canto de lo Camín de Sant Chaime a man d'Estella, y lo forma un conchunto d'edificios que s'han ito anyadindo a traviés de lo tiempo, por ixo son de diferens estilos y uno de los conchuntos monumentals mes important de Navarra. I destacan la ilesia romanica de lo sieglo XII lo claustro plateresco y la torre herreriana.

Los primers documentos que fan referencia a Irach datan de l'anyo 958. La suya situación a lo costato de lo camín de Sant Chaime y la fundación d'un hespital chacobeu, lo primero de Navarra, por orden de García Sánchiz III, *lo de Nachera*, li dio la suya relevancia a principios de lo sieglo XI.

En lo sieglo XVI s'adhibió a la congregación benedictina de Valladolit tornando a prener part de l'antigo explendor suyo, y ye allora cuan se construye lo claustro y puerta d'acceso dende la ilesia. En lo sieglo XVII se construyió atro claustro, lo claustro nuevo, y la torre.

En lo monesterio d'Irach s'escribioron textos en romance navarro que forman una important colección de documentos medievals.

## Galería d'imáchens


Irache-02-Kloster Santa Maria la Real-2001-gje.jpg
Irache-04-Santa Maria la Real-Kreuzgang-2001-gje.jpg
Irache-06-Santa Maria la Real-Kreuzgang-2001-gje.jpg
Irache-14-Weinbrunnen-2001-gje.jpg


## Vinclos externos
Reyal Monesterio de Santa María de Xixena

Lo **Reyal Monesterio de Santa María de Xixena** ye un monesterio femenín de la Orden de lo Hespital situato en lo termin de Villanueva de Xixena.

## Historia
Lo fundó en 1188 la reina Sancha, muller d'Alifonso II lo casto. Se convertió en o prencipal monesterio femenín de la orden hespitalera, y ella mesma i ingresó cuan se quedó viuda.

Lo puesto de fundación, entre l'Alcanadre y la Cinca ye estratechico pa controlar y colonizar la plana monegrina.

En lo sieglo XIV, Chaime II i enclaustró a la suya filla de 5 anyatas Blanca d'Aragón y Anchú y lo monesterio se convertió en una autentica cort reyal, vivindo-ie mes de 100 monchas, fillas de los linaches mes nobles de lo reino, con os suyos sirvients.

En 1936 lo malmetioron y saqueyoron los anarquistas que vinioron dende Barcelona con Durruti a luitar en lo frent d'Aragón.

Lo que queda de lo suyo patrimonio artistico ye pendient d'una baralla legal entre diocesis.
Santolaria

**Santolaria** puet estar:

***[[Santolaria de Galligo]]**, un municipio d'a Plana de Uesca pero situato en a provincia de Zaragoza. 
***[[Santolaria d'Ara]]**, un lugar d'o municipio de Fiscal (Uesca). 
***[[Santolaria (Loporzano)|Santolaria]]**, un lugar de Loporzano (Uesca).
***[[Santolaria (Ribagorza)|Santolaria]]**, un lugar despoblato d'Arén de Noguera (Ribagorza, Uesca).
***[[Santolaria (Vierlas)|Santolaria]]**, un despoblato d'o termin de Vierlas (Tarazona y Moncayo) (Zaragoza).

## Se veiga tamién
***[[Santa Olalia]]**, municipio d'a Comunidat de Teruel.
***[[Santolarieta]]**, lugar de Nueno (Plana de Uesca).
Gèra e Belesten

**Gèra e Belesten** (en occitán *Gèra e Belesten*; en francés y oficialment *Gère-Bélesten*) ye una comuna biarnesa d'a val d'Osal, situata en o departamento francés d'os Pireneus Atlanticos. Fa parte d'o districto d'Aulorón y cantón d'Aulorón-2.

A suya población ye de 166 habitants (1999) en una superficie de 12,82 km², con una densidat de población de 12,95 hab/km².

## Demografia

2007: Población provisional seguntes l'INSEE.
Gilberto Gil

**Gilberto Passos Gil Moreira** (mas conoixiu como **Gilberto Gil**) naixió o 26 de chunio de l'anyo 1942 en Salvador, Bahía, Brasil. Ye cantaire, compositor, y dende  2003 ye o ministro de Cultura de Brasil. Gil ye conoixiu prencipalment por as suyas gravacions feitas en os anyos 1960, en a fase d'o tropicalismo, con cancions como *Roda*, *Lunik 9*, y *Domingo no Parque*. A cantaire brasilera Elis Regina gravó muitas d'as suyas cancions.

## Biografía
Escomenzó a suya carrera como musico de bossa-nova, pero de camín prencipió a componer musica que reflectaba una procupación politica y conteniu social, chunto con o suyo companyero Caetano Veloso. En os anyos 1970, Gil i adhibió nuevos elementos, provenients d'a musica d'Africa y d'os Estaus Unius, publicando discos como *Realce* y *Refazenda*. João Gilberto gravó a canción *Eu vim da Bahía* "(Yo benié de Bahía)", en o suyo clasico disco *João Gilberto*.

En 1969, o rechimen militar brasilero que prenió o poder dimpués de 1964 consideró que Gil y Caetano Veloso yeran «subversivos», y los arrestoron y engarcholoron. Malas que fuoron liberaus, os dos fixoron a suya residencia en Londres. Gil prencipió a tocar con collas como Yes, Pink Floyd y a Incredible String Band, entre que continaba a suya carrera como cantaire solista. En os anyos 1970 fizo una chira por os Estaus Unius y gravó un disco en anglés. Treballó con Jimmy Cliff y publicó en 1980 una versión en portugués de *No woman, no cry*, de Bob Marley (en portugués, «Não chores mais»), que fue o primer exito con ritmo reggae gravau en Brasil en portugués.

Continó gravando discos, fendo conciertos y embrecando-se en cuantas causas socials, plegando en os anyos 1990 a ser esleito concellero en Salvador (Brasil), a suya ciudat de naixencia. En 1993 gravó *Tropicália 2*, con a participación de Caetano Veloso. Este disco incluye una versión d'a canción "Wait Until Tomorrow" de Jimi Hendrix y ye considerau uno d'os suyos millors treballos dende a fin d'os anyos 60.

Cuan Luís Ignácio Lula da Silva plegó ta a presidencia de Brasil, en chinero de 2003, esliyó a Gilberto Gil ta estar ministro de Cultura en o suyo gubierno.

Gilberto Gil ye miembro d'o ''Partido Verde'' brasilense. Ye conoixiu por a suya esfensa d'o software libre y, por extensión, d'a cultura libre.

## Vinclos externos

*  sitio web oficial de Gilberto Gil
Clunyego

**Clunyego** (*Cluny* en francés) ye una comuna francesa situata en o departamento de Saona y Loira, en a rechión de Borgonya-Franco Condau.

A suya población ye de 4.743 habitants en 2013, con una superficie de 23,71&nbsp;km² y una densidat de población de 184,56 hab/km².

## Cheografía
O termin municipal de Clunyego muga con los de Berzé-le-Châtel, Château, Cortambert, Donzy-le-Pertuis, Jalogny, Lournand, La Vineuse, Cormatin, Azé, Igé, Sologny y Verzé.

## Demografía

## Molimentos
* Abadía de Clunyego, d'estilo romanico y gotico, d'os sieglos X a XIII, a on naixió a Orden de Clunyego.
Saint-Nicolas-lès-Cîteaux

**Saint-Nicolas-lès-Cîteaux** ye una comuna francesa, en o departamento d'a Costa d'Oro en a rechión de Borgonya-Franco Condau. Tien una población de 475 habitants en 1999, con una superficie de 28,93 km² y una densidat de población de 16 hab/km².

## Etimolochia
Bi ha dos teorías sobre a etimolochía d'o nombre d'a localidat. Seguntes a primera, provién de que yera *cis tertium lapidem miliarium*, ye decir, en o tercer miliario en a vía romana que trescruzaba o lugar, de Langres ta Chalon-sur-Saône. Sindembargo, seguntes a teoría mas estendillata, provién d'os *cistels*, una canya propia de terrenos pantanosos.

## Demografía

## Administración
### Alcaldes

## Molimentos
* Monesterio de Cistels u abadía de Cistels, d'os sieglos X y XI, d'estilo romanico. Ye o centro d'a Orden de Cistels.

## Notas y referencias
Orden de Sant Benedet

La **Orden de Sant Benedet**, de **San Benedit** u de **San Benedito** yera una orden relichiosa que fundó Benedet de Nursia y que sigue la Regla de Sant Benedet dictata por él en lo sieglo VI pa l'abadía de Montecasino. Benedet de Nursia contribuyó d'una traza decisiva a la evanchelización d'Europa, por lo que lo consideran *Patrono de Europa*.

Actualment la Orden se troba amplament por tot lo mundo, con monesterios masculins y femenins.

Seguindo lo suyo eixemplo y inspiración, bel fundador d'órdens relichiosas ha basato la normativa d'os suyos monesterios en la Regla deixata por Benedet, que tien como principio fundamental *[[Ora et labora]]*, ye dicir, *priega y treballa*.

Los monesterios benedictinos los diriche siempre un superior que, dependendo de la categoría de lo monesterio, puet clamar-se prior u abat; este lo triga lo resto de la comunidat. Lo ritmo de vida benedictino tien como eixe principal l'Oficio Divín, tamién dito Liturchia de las oras, que se priega siet vegatas a lo diya, como Sant Benedet ordenó. Chunto con la intensa vida d'oración en cada monesterio, se treballa a manta en diferents actividaz manuals, agricolas, etcetera., pa que la comunidat pueda mantener-se sola.
Tequixquiac

**Tequixquiac** ye un municipio d'o estau de Mexico, en Mexico. A suya población ye de 33.907 habitants en una superficie de 80,34 km², con una densidat de población de 422,04 hab/km². Muga a o norte con o municipio d'Apaxco, a o sud con Zumpango, a o sud-ueste con Huehuetoca, y a l'este con Hueypoxtla.

Se troba amán de Ciudat de Mexico, en dirección norte. O municipio tien una minoría etnica azteca y per ixo s'ha puesto conservar lo nombre tradicional en la luenga d'istos: ***Tequixquiac***.

## Etimolochía
As antigas luengas municipals fueron o náhuatl y l'otomí, por ixo se conservan os suyos nombres prehispanicos. O nombre de Tequixquiac deriva d'a luenga náhuatl, provién de *tequixquitl* (salitre) y *atl* (augua), "lugar d'as auguas salitrosas", nombre con que os mexicas designaban cheograficament a o pueblo indichena. O nombre d'o municipio en luenga otomí, provién de *Mbixe*, *mbi* (pueyo) y *xe* (desbalagato), lugar d'o pueyo desbalagato u abierto.

## Historia
Fa alto u baixo 30.000 anyadas que o territorio de l'actual Mexico fue ocupato por grupos humans de cazataires-recolectors. Tequixquiac ye considerato como a cuna de l'arte en America, o ueso sacro d'un camelido fue tallato con a cara d'un coyote, habendo-se feito troballas datatas en 25.000 anayadas aC en os chacimientos paleontolochicos.

## Cheografía
Tequixquiac se troba situato a o norte d'o estau, a 2.220 metros d'altaria sobre o ran d'a mar.

### Mugas
O termin municipal de Tequixquiac muga a o norte con o municipio d'Apaxco, a o sud con Zumpango, a o sud-ueste con Huehuetoca, y a l'este con Hueypoxtla.

## Molimentos y patrimonio
* Ilesia de Sant Chaime Apóstol de Tequixquiac, una ilesia catolica de l'anyo 1542, adedicata a l'apóstol Sant Chaime.
* Un dance que en dicen *Danza de las varas*, que ye patrimonio d'o estau de Mexico.

## Vinclos externos
* Pachina web municipal de Tequixquiac.
Orós

**Orós** puet estar:

*A localidat aragonesa d**'[[Orós Alto]]**, en o **municipio de [[Biescas]]**.
*A localidat aragonesa d**'[[Orós Baixo]]**, en o **municipio de Biescas**.
Echo

**Echo** (*Hecho* en castellano) ye una villa aragonesa situada en lo municipio de la Val d'Echo, en la comarca de la Chacetania, partiu chudicial de Chaca y provincia de Uesca. Ye la capital de lo municipio.

## Clima
A suya temperatura anyal ye 10.73&nbsp;°C, con una temperatura meya en chinero de 3.49&nbsp;°C y en chulio de 19.5&nbsp;°C.

## Molimentos
* Ilesia de Sant Martín d'Echo, una ilesia con oríchens romanicos y muit esviellada en estilo renaixentista. Adedicada a sant Martín, ye a ilesia parroquial d'a villa.

## Personalidaz naixitas d'Echo
*Categoría principal:* Naixitos d'Echo.
* Lupercio Latrás (1555-1590), bandoler y espía.
* Marta Marín Bráviz, periodista y escritora.
* Domingo Miral y López (1872-1942), filologo, pedagogo y escritor.
* Juan Francisco La Ripa (1733-1794), avogau y churista.
* Rosario Ustáriz Borra (1927-2009), escritora.
* Veremundo Méndez Coarasa (1897-1968), poeta y escritor.

## Referencias

## Vinclos externos
* Echo.
Semiotica

A **semiotica** u a **semiolochía** (en griego: *semeiotikos*, «observador de signos») ye a ciencia d'a función de signos y de simbolos en a comunicación humana, no nomás en lenguache so que tamién con aduya de bels medios no lingüisticos. A semiotica consta de tres brancas:

* **[[Sintactica]]** - concerne a las relacions formals u gramaticas de signos.
* **[[Semantica]]** - concerne a la significación de signos.
* **[[Pragmatica]]** - concerne a la relación de signos con os suyos usuarios.

A semiotica comenzó a partir d'o comentario d'o lingüista suizo Ferdinand de Saussure de que garra parola (y garra altro signo) ye innatament chuntada con a suya significación. Dimpués, a semiotica se desembolicó como una disciplina cientifica, particularment gracias a Claude Lévi-Strauss y a Roland Barthes. S'ha combinau con o estruturalismo ta explorar a "producción" de significación en lenguache y altros sistemas de signos y subraya la naturaleza convencional d'esta producción.

## Referencias
Chusé Lera Alsina

**Chusé Lera Alsina** (Uesca) ye un musico aragonés, director de lo *[[Grupo Val d'Echo]]*. Autor, entre otras, de l'afamada canción "S'ha feito de nuei" (1980). Ye vocal de coordinación de l'Academia de l'aragonés, d'a cual en ye socio fundador.

## Obras
Coautor de la obra *Gramática de lo Cheso (fabla altoaragonesa)* chunto con Juan José Lagraba.

Autor d'un libro de cronicas y evocacions, *Feitos y chens*, 
y d'un diccionario que replega mas de 10.000 voces de l'aragonés cheso: *Aplego. Dicionario de resistencia y Gramatica sobre lo cheso.* La parti gramatical replega la ortografía empleada en lo *Dicionario*, con similaridaz y diferencias de las Normas graficas de l'aragonés, entre las cuals:

## Referencias

## Se veiga tamién
* Cancions con letra de Chusé Lera Alsina.
* Cancions con musica de Chusé Lera Alsina.
Zésar Biec

**Zésar Biec Arbués** (Uesca, 1970) con radices en Santolaria de Galligo, ye mayestro d'anglés y aragonés. Zésar Biec ye abezato a creyar narracions ta publico infantil y chovenil dende fa una decada. Escribe relatos curtos y cuentos infantils, asinas como bel articlo: "Literatura infantil e chobenil en aragonés" (2008) u "Os cuentos en l'amostranza de l'aragonés" (2013-2014). Ye miembro d'o *[[Consello d'a Fabla Aragonesa]]*.

En 2011 recibió o Premio de Relatos "Luis del Val" por a suya obra *De cazata*.

## Obras
* 1995: *Bel puesto en a pantalla*, ganadera d'o premio "O Gua" de 1995 (literatura infantil).
* 2000: *Abenta-las ta ra mar*, premio "A Carracla" con debuixos de l'autor (literatura infantil).
* 2002: *Animals barrenatos* (coautor, teatro infantil).
* 2002: *A selba amenazata* (coautor, teatro infantil).
* 2008: *Augua de bida* (relato curto).
* 2009: *O fuego que nunca no s'amorta*, premio "O Gua" de 2007 (literatura infantil).
* 2009: *Foto fixa* (relato curto).
* 2009: *24 fotogramas* (relato curto).
* 2011: *Cartas con retraso*, Premio literario Villa de Sietemo de 2009.
* 2012: *De cazata*, Premio de Relatos "Luis del Val".
Aras (Navarra)

:*Iste articlo ye sobre un municipio navarro, ta atros usos, se veiga *'Aras**''.

 
**Aras''' ye un municipio de Navarra, en a comarca d'Estella Occidental y merindat d'Estella.

A suya población ye de 195 habitants (2007), en una superficie de 17,72 km² y una densidat de población de 12,06 hab/km².

## Cheografía
Aras ye situato a 633 metros d'altaria sobre o livel d'a mar, a una distancia de 88 km de Pamplona, a capital de Navarra.

## Demografía

## Veyer tamién
*Lista de municipios de Navarra
Ciresa

:*Esti articlo tracta sobre Ciresa, localidat en lo municipio de val d'Echo. Pa lo [[fruito]] comestible de la ciresera, se veiga *'ceresa**.''


**Ciresa*' (*Siresa* en [[idioma castellano|castellano]]) ye un lugar situau en lo municipio de la [[Val d'Echo]], en la [[Chacetania]]. Se troba en los [[Pireneus]], chunto a la muga con [[Francia]].

== Historia ==
En la primavera de l'anyo [[833]], [[Galindo I Aznárez]] dentró en la val d'Echo, a on ye Ciresa, asentando-bi lo suyo poder, en ixas envueltas derivau de la suya sumisión a la cort de los [[carolinchios]]. La dentrata se fació por l'antiga [[calzada romana]] que trescruzaba la val, dentrando dende l'actual [[Biarn]] por lo [[Puerto de Palo|puerto Palo]] ta rematar en [[Zaragoza]].

Antis d'a suya plegada, la población de la val yera composada prencipalment por población adedicada a l'[[agricultura]] y la [[ganadería]] y [[Cristianismo|cristianizata]] bels sieglos antis.

Lo [[25 de noviembre]] de [[833]] escayeció lo feito mas important en la historia de Ciresa: la donación de la finca de *Siressa'' propiedat de Galindo I Aznárez ta fundar-bi un nuevo monesterio, lo monesterio de Sant Pero de Ciresa.

## Fabla

La fabla local de Ciresa ye l'aragonés cheso, que fa parti de l'aragonés occidental.

## Demografía
En 1842, Ciresa teneba 148 habitants.

## Molimentos
* Monesterio romanico de Sant Pero de Ciresa, de lo sieglo XII, que ye la ilesia parroquial d'o lugar.

## Personalidaz naixidas de Ciresa
* :Categoría:Naixius de Ciresa

## Notas y referencias
Berri Txarrak

**Berri Txarrak** (en aragonés significa *Malas Noticias*) ye un grupo de rock en basco establito en 1994 en a localidat navarra de Lekunberri.

En os suyos primers discos (*Berri Txarrak*, *Ikasten* y *Eskuak/Ukabilak*) teneban una mezcla d'estilos punk, hardcore y metal alternativo. Con os zaguers treballos, *Libre©* y *Jaio.Musika.Hil*, han evolucionato musicalment a un estilo mas melodico.

Han feito colaboracions con grupos como Boikot (*Stop censura*), Kauta (*Mezulari izan nahi dut*), Kerobia (*Zuen tragediak*), Muted (*Ez naiz gai*), Dikers (*Aprende a desconfiar*), Habeas Corpus (*Por una vez*), KOP (*Sols el poble salva al poble*) u Tim McIlrath, cantaire de Rise Against que gravó con Berri Txarrak a canción *Denak Ez Du Balio* en basco y anglés.

## Discografía
**Berri Txarrak* - 1997 (GOR diskak)
**Ikasten* - 1999 (GOR diskak)
**Eskuak/Ukabilak* - 2001 (GOR diskak)
**Libre©* - 2003 (GOR diskak)
**Jaio.Musika. Hil* - 2005 (GOR diskak)
*  DVD *Zertarako Amestu*- 2007 (GOR diskak)
**Payola* - 2009 (Roadrunner Records)

## Vinclos externos
* Pachina oficial
Tierra d'Estella Oriental

A **Tierra d'Estella Oriental** (en basco *Lizarraldea*) ye una comarca d'a Comunidat Foral de Navarra.

## Mugas
Muga a lo norte con as comarcas de Sacana y Cuenca de Pamplona, a l'este con a comarca de Tafalla y la de Puent de la Reina, a lo sud a Tierra d'Estella Occidental y Ribera de l'Alto Ebro, y a l'ueste con a Cuadrilla de Mendialdea (Alaba).